en en cs da sv sv sv de da da da da de da da da cs de da da sv en als en en da da da da da el de eo en en da en en es en en en da da da da cs en fr da nl da de da da de da da da sv da de da da sv da sv az da en
Jakob Bro: December Song - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
Anmeldelse på netmagasinet gaffa.dk
Med pladen, December Song, afslutter den danske jazzguitarist, Jakob Bro, (desværre) en trilogi. Dens to første plader, Balladeeringog Time, høstede – meget fortjent – anmelderroser og international opmærksomhed. Og dét både i kraft af Jakob Bros helt enkle, sfærisk svævende kompositioner, og i kraft af den dynamik som konstellationen bag ham formåede at tilføre. Men bare få minutter med December Song i højttalerne, og man må notere sig, at trilogiens tredje plade udgør et eminent punktum i et eminent værk i tre dele.
To koryfæer har hele vejen igennem stået bag Jakob Bro – nemlig saxofonisten Lee Konitz og guitaristen Bill Frisell. Jakobs Bros møde med de to eminente musikere og den nu afdøde mentor, trommeslageren Paul Motian – som kun nåede at være med på det første album, men til hvem Jakob Bro har dedikeret December Song – har helt sikkert været afgørende for, at den første plade blev til tre, som samlet set udgør et af det sidste årtis mest afgørende værker i dansk (og international) jazz.
På December Song medvirker i øvrigt bassisten Thomas Morgan og pianisten Craig Taborn, men uanset det, at trilogien har budt på ændringer både i konstellation og instrumentering, er og bliver den samlet set et fremragende hele, der som tre sammenhængende runer vil stå mejslet i sten for eftertiden.
Nu, da der alligevel bliver sat punktum, får køberen af pladen (ikke af CDen) som en gratis bonus adgang til at downloade fortolkninger af numre fra Balladeering og Time – fortolkninger ved Trentemøller, Teitur, Mike Sheridan, Mikael Simpson og Maria Laurette Friis m.fl. – og de fortolkninger understreger bare, at trilogien er aldeles fremragende.
Loveland Records / Pladekisten
Please follow and like us:
Rodrigo Costa Félix: Fados de Amor
Benjamin Grosvenor: Rhapsody in Blue
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus